
DR 31.10.2012 23 

 
11.55 pg. 

 Tuan P. Kamalanathan a/l P. Panchanathan [Hulu Selangor]: Terima kasih 
Tuan Pengerusi. Saya ingin menyentuh lebih kurang lima isu. Pertama, Butiran 040300 - 
Dasar Sektoral dan Khidmat Industri. Di antara objektif dasar ini adalah untuk mewujudkan 
satu suasana yang kondusif untuk perkembangan sektor industri dengan membantu 
menangani masalah yang dihadapi. Adakah ini bermakna bahawa kementerian akan dapat 
membantu kawasan-kawasan perindustrian yang telah diwujudkan di Malaysia? Saya 
membawa contoh di kawasan Parlimen Hulu Selangor, satu kawasan perindustrian Bukit 
Beruntung telah diwujudkan. Akan tetapi pengusaha-pengusaha atau industri-industri di 
sana menghadapi masalah yang terlalu besar.  

Contoh, jalan masuk kawasan perindustrian mereka tidak dijaga baik, berlopak. 
Memberi aduan kepada Majlis Daerah Hulu Selangor sebab diberi oleh mereka tidak dapat 
melaksanakan kerja-kerja ini kerana tidak cukup peruntukan yang diturunkan oleh kerajaan 
negeri. Bolehkah tidak kementerian menyalurkan bantuan kepada industri-industri, 
kawasan-kawasan perindustrian ini supaya mereka dapat membetulkan kawasan-kawasan 
perindustrian ini supaya jalan masuk kawasannya, keselamatannya dapat dijaga apabila 
ada kerajaan-kerajaan negeri zalim yang tidak membantu kawasan-kawasan perindustrian 
ini? 

 Kedua, Butiran 040500 – Pembangunan Keusahawanan. Ini merupakan satu skim 
yang telah membawa kecemerlangan kepada masyarakat perdagangan dan perindustrian 
bumiputera. Soalan saya kepada kementerian, saya sebelum itu ucapkan tahniahlah 
kepada kementerian dan kerajaan kerana telah mewujudkan satu skim seumpama ini. 
Soalan saya ialah sama ada perancangan seumpama ini dapat diwujudkan untuk 
membantu masyarakat perdagangan perindustrian bukan bumiputera? Sekiranya ada, 
apakah perancangannya dan bagaimanakah ia dapat disertai oleh masyarakat 
perdagangan perindustrian bukan bumiputera supaya mereka juga dapat menempah atau 
menempuh kejayaan dan kecemerlangan seperti rakan-rakan seperjuangan kita, 
usahawan-usahawan bumiputera yang telah berjaya. 

 Ketiga, Butiran 080000 - SME Corp. Syarikat yang telah menyertai Skim SME 
Competitiveness Rating For Enhancement (SCORE), dimaklumkan pada tahun 2011 
sebanyak 7,892 syarikat menyertai skim ini. Pada pendapat saya, program ini membantu 
mengenal pasti kekuatan serta kelemahan PKS untuk mencadangkan langkah-langkah 
untuk penambahbaikan. Soalan saya, mengapa masih ada PKS yang tidak menyertai skim 
ini? Apakah masalah dihadapi oleh mereka? Mengapa mereka tidak mahu menyertai skim 
ini? Apakah perancangan kementerian untuk mendapat lebih banyak lagi syarikat-syarikat 
menyertai skim SCORE?  

■1200 

Keempat, juga dalam Butiran yang sama, Butiran 080000 – SME Corp. Malaysia. 
Kementerian menggalakkan pembangunan perusahaan kecil dan sederhana. Soalan saya, 
apakah reaksi perusahaan kecil dan sederhana ini terhadap gaji minimum yang telah 
dilaksanakan oleh Kementerian Sumber Manusia? Apakah perancangan kementerian untuk 
membantu PKS-PKS ini untuk melaksanakan gaji minimum ini nanti? Apakah juga reaksi 
oleh PKS ini atas gaji minimum yang dicadangkan oleh parti pembangkang? Saya dapat 
tahu sekiranya gaji minimum yang dicadangkan oleh parti pembangkang ini kalau 
dilaksanakan, beribu PKS ini akan lingkup. Sama ada ini benar atau tidak? 

Akhirnya, Butiran 100300 – Global Summit of Women (GSW) 2013. Tahniah 
kepada kementerian dan juga kerajaan kerana akan menghoskan Global Summit of Women 
2013 (GSW) di Kuala Lumpur. Apakah perancangan dan inisiatif-inisiatif yang telah diambil 
oleh kementerian untuk mempromosikan GSW ini supaya semua rakyat Malaysia khasnya 
golongan wanita dapat mengambil bahagian dalam Global Summit of Women ini? Sekian, 
terima kasih Tuan Pengerusi.  

 Tuan Pengerusi [Datuk Dr. Wan Junaidi bin Tuanku Jaafar]: Yang Berhormat 
Pasir Mas. 

 

 

 



11.55 pg. Tuan P. Kamalanathan a/l P. Panchanathan [Hulu Selangor]: Terima kasih Tuan Pengerusi. Saya ingin menyentuh lebih kurang lima isu. Pertama, Butiran 040300- Dasar Sektoral dan Khidmat Industri. Di antara objektif dasar ini adalah untuk mewujudkan satu suasana yang kondusif untuk perkembangan sektor industri dengan membantu menangani masalah yang dihadapi. Adakah ini bermakna bahawa kementerian akan dapat membantu kawasan-kawasan perindustrian yang telah diwujudkan di Malaysia? Saya membawa contoh di kawasan Parlimen Hulu Selangor, satu kawasan perindustrian Bukit Beruntung telah diwujudkan. Akan tetapi pengusaha-pengusaha atau industri-industri di sana menghadapi masalah yang terlalu besar. Contoh, jalan masuk kawasan perindustrian mereka tidak dijaga baik, berlopak. Memberi aduan kepada Majlis Daerah Hulu Selangor sebab diberi oleh mereka tidak dapat melaksanakan kerja-kerja ini kerana tidak cukup peruntukan yang diturunkan oleh kerajaan negeri. Bolehkah tidak kementerian menyalurkan bantuan kepada industri-industri, kawasan-kawasan perindustrian ini supaya mereka dapat membetulkan kawasan-kawasan perindustrian ini supaya jalan masuk kawasannya, keselamatannya dapat dijaga apabila ada kerajaan-kerajaan negeri zalim yang tidak membantu kawasan-kawasan perindustrian ini?. Kedua, Butiran 040500- Pembangunan Keusahawanan. Ini merupakan satu skim yang telah membawa kecemerlangan kepada masyarakat perdagangan dan perindustrian bumiputera. Soalan saya kepada kementerian, saya sebelum itu ucapkan tahniahlah kepada kementerian dan kerajaan kerana telah mewujudkan satu skim seumpama ini. Soalan saya ialah sama ada perancangan seumpama ini dapat diwujudkan untuk membantu masyarakat perdagangan perindustrian bukan bumiputera? Sekiranya ada, apakah perancangannya dan bagaimanakah ia dapat disertai oleh masyarakat perdagangan perindustrian bukan bumiputera supaya mereka juga dapat menempah atau menempuh kejayaan dan kecemerlangan seperti rakan-rakan seperjuangan kita, usahawan-usahawan bumiputera yang telah berjaya. Ketiga, Butiran 080000- SME Corp. Syarikat yang telah menyertai Skim SME Competitiveness Rating For Enhancement (SCORE), dimaklumkan pada tahun 2011 sebanyak 7,892 syarikat menyertai skim ini. Pada pendapat saya, program ini membantu mengenal pasti kekuatan serta kelemahan PKS untuk mencadangkan langkah-langkah untuk penambahbaikan. Soalan saya, mengapa masih ada PKS yang tidak menyertai skim ini? Apakah masalah dihadapi oleh mereka? Mengapa mereka tidak mahu menyertai skim ini? Apakah perancangan kementerian untuk mendapat lebih banyak lagi syarikat-syarikat menyertai skim SCORE?. #1200. Keempat, juga dalam Butiran yang sama, Butiran 080000- SME Corp. Malaysia. Kementerian menggalakkan pembangunan perusahaan kecil dan sederhana. Soalan saya, apakah reaksi perusahaan kecil dan sederhana ini terhadap gaji minimum yang telah dilaksanakan oleh Kementerian Sumber Manusia? Apakah perancangan kementerian untuk membantu PKS-PKS ini untuk melaksanakan gaji minimum ini nanti? Apakah juga reaksi oleh PKS ini atas gaji minimum yang dicadangkan oleh parti pembangkang? Saya dapat tahu sekiranya gaji minimum yang dicadangkan oleh parti pembangkang ini kalau dilaksanakan, beribu PKS ini akan lingkup. Sama ada ini benar atau tidak?. Akhirnya, Butiran 100300- Global Summit of Women (GSW) 2013. Tahniah kepada kementerian dan juga kerajaan kerana akan menghoskan Global Summit of Women 2013 (GSW) di Kuala Lumpur. Apakah perancangan dan inisiatif-inisiatif yang telah diambil oleh kementerian untuk mempromosikan GSW ini supaya semua rakyat Malaysia khasnya golongan wanita dapat mengambil bahagian dalam Global Summit of Women ini? Sekian, terima kasih Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat Pasir Mas.